इस दौरान उप मुख्‍यमंत्री श्री सुशील कुमार मोदी ने खुशी जाहिर करते हुए कहा कि पश्चिमी प्रभाव के युग में आज अपनी लोक कलाओं, संस्‍कृति व विरासत को संभाल कर रखने की चुनौतियां हैं। इसलिए तरह के आयोजनों से ही अपने विरासत को हम बचा सकते हैं। हमें डर है कि पश्चिमीकरण के युग में हमारे लोक कलाकारों की प्रतिभा दब नहीं जाये, इसलिए उनके साथ हमें समन्‍वय बनाकर आगे बढ़ना होगा। मोदी ने कहा कि हमारी कला एवं संसकृति में इतनी ताकत है कि कोई भी बाहरी प्रभाव इसको प्रभावित नहीं कर सकता है। इसका उदाहरण रामायाण और महाभारत की कथाएं है, जो सैंकड़ों वर्ष से आज भी उसी तरह प्रासंगिक हैं।